מואב ורדי

מוֹאָב ורדי (נולד ב-1974) הוא עיתונאי ועורך חדשות החוץ של כאן חדשות. מגיש את חדשות שישי בכאן 11, הגיש את מגזין החוץ העולם היום מ-2017 עד 2023.

ביוגרפיה
ורדי נולד בדגניה א' והוא נין לחיותה ויוסף בוסל, ממקימי הקבוצה. אביו הוא יוסי ורדי, ששימש בעבר ראש המועצה האזורית עמק הירדן.

למד קולנוע באוניברסיטת תל אביב, אך בחר לעסוק בתקשורת. עבד בטלוויזיה החינוכית, לאחר מכן בחדשות 2, ומשם עבר לחדשות 10 בערוץ 10. הוא עבד כתחקירן, ולאחר מכן ככתב בתוכנית "המקור" בהנחיית עופר שלח ורביב דרוקר.

בסוף שנת 2011 נשלח ורדי לסקר את ההפגנות במצרים, נחקר על ידי משטרת קהיר, וחזר לישראל ב-1 בפברואר 2012.

בשנת 2015 היה אחד מחמישה עשר כתבים מדיניים ששלחו לראש ממשלת ישראל ושר התקשורת, בנימין נתניהו, גילוי דעת במחאה על הסעיף המגביל את החופש העיתונאי ברשות השידור.

ב-13 בספטמבר 2017 הודיע תאגיד השידור הישראלי על הצטרפותו של ורדי לתאגיד. ורדי משמש מאז כראש תחום חדשות חוץ ב"כאן". בחודשים נובמבר-דצמבר 2017 הגיש את "חדשות הלילה" בערוץ כאן 11, כשהוא מחליף את רומי נוימרק. ב-28 בדצמבר 2017 החל להגיש מדי יום את "העולם היום", מגזין החוץ של הערוץ, שהחליפה את התוכנית "שבע אקטואלי".

ב-29 במרץ 2023 נודע כי יגיש את חדשות שישי, המהדורה המרכזית של תאגיד השידור הישראלי בימי שישי במקומה של גאולה אבן-סער שפרשה מתפקידה. לפני כן הגיש את התוכנית מספר פעמים, עקב כך חדל מלהגיש את העולם היום, מיכל רשף ויואב זהבי החליפו אותו בהגשת התוכנית.

קישורים חיצוניים

 מואב ורדי: בגלל שרה נתניהו ראש הממשלה לא מעניק ריאיונות לתקשורת, מתוך הפודקאסט "מה קורה כאן" בהגשת לי-אור אברבך, כאן - תאגיד השידור הישראלי, 4 באוקטובר 2018

הערות שוליים

עיתונאים ישראלים
ערוץ עשר: שדרנים, שחקנים ומנחים
דגניה א': אישים
בוגרי תיכון בית ירח
כתבים מדיניים ישראלים
סגל תאגיד השידור הישראלי - כתבי כאן חדשות
סגל תאגיד השידור הישראלי - שידורי הטלוויזיה
בוגרי החוג לקולנוע וטלוויזיה באוניברסיטת תל אביב
ישראלים שנולדו ב-1974